CELEX: 32006R0216
Language: el
Date: 2006-02-08 00:00:00
Title: Κανονισμός (ΕΚ) αριθ. 216/2006 της Επιτροπής, της  8ης Φεβρουαρίου 2006 , για την τροποποίηση του κανονισμού (ΕΚ) αριθ. 2184/97 σχετικά με την κατάταξη ορισμένων εμπορευμάτων στη συνδυασμένη ονοματολογία

9.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 38/15
            
         ΚΑΝΟΝΙΣΜΌΣ (ΕΚ) αριθ. 216/2006 ΤΗΣ ΕΠΙΤΡΟΠΉΣ
   της 8ης Φεβρουαρίου 2006
   για την τροποποίηση του κανονισμού (ΕΚ) αριθ. 2184/97 σχετικά με την κατάταξη ορισμένων εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Η κατάταξη ενός συστήματος βιντεοδιάσκεψης που αποτελείται από διάφορα συστατικά στοιχεία, περιλαμβανομένων και δύο δισκετών εγκατάστασης, που πραγματοποιήθηκε με τον κανονισμό (ΕΚ) αριθ. 2184/97 της Επιτροπής, της 3ης Νοεμβρίου 1997, για την κατάταξη ορισμένων εμπορευμάτων στη συνδυασμένη ονοματολογία (2), είχε ως αποτέλεσμα την κατάταξη του συστήματος βιντεοδιάσκεψης στον κωδικό ΣΟ 8517 50 90 και των δύο δισκετών εγκατάστασης στον κωδικό 8524 91 10. Επειδή η σημείωση 6 του κεφαλαίου 85 της συνδυασμένης ονοματολογίας τροποποιήθηκε με ισχύ από την 1η Ιανουαρίου 2002 και δεδομένου ότι η επιτροπή ΕΣ συμφώνησε τον Οκτώβριο του 2004 για την ερμηνεία αυτής της σημείωσης, ο κανονισμός (ΕΚ) αριθ. 2184/97 θεωρείται ως μη ορθός.
            
         
               (2)
            
            
               Ως εκ τούτου, ο κανονισμός (ΕΚ) αριθ. 2184/97 πρέπει να τροποποιηθεί αναλόγως.
            
         
               (3)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το σημείο 4 του πίνακα στο παράρτημα του κανονισμού (ΕΚ) αριθ. 2184/97 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Φεβρουαρίου 2006.
      
         
            Για την Επιτροπή
         
         László KOVÁCS
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2175/2005 (ΕΕ L 347 της 30.12.2005, σ. 9).
   
      (2)  EE L 299 της 4.11.1997, σ. 6.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Είδη συσκευασμένα για τη λιανική πώληση που παρουσιάζονται σε συνδυασμό ο οποίος περιλαμβάνει:
                  
                              —
                           
                           
                              μία ακουστική μονάδα με τηλεφωνική συσκευή,
                           
                        
                              —
                           
                           
                              μία ηλεκτρονική κάρτα τηλεπικοινωνίας,
                           
                        
                              —
                           
                           
                              μία συσκευή λήψης εικόνων η οποία μπορεί να συνδεθεί με αυτόματη μηχανή επεξεργασίας πληροφοριών,
                           
                        
                              —
                           
                           
                              μία μονάδα σύνδεσης με το δίκτυο,
                           
                        
                              —
                           
                           
                              δύο δισκέτες εφαρμογής λογισμικού για την εικονοτηλεφωνία.
                           
                        Ο συνδυασμός αυτός επιτρέπει σε μια αυτόματη μηχανή επεξεργασίας πληροφοριών να επιτελέσει μια πρόσθετη λειτουργία (εικονοτηλεφωνία).
               
               
                  8517 50 90
               
               
                  Η κατάταξη καθορίζεται από τις διατάξεις των γενικών κανόνων 1, 3 β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 8517, 8517 50 και 8517 50 90.
                  Ο ουσιώδης χαρακτήρας αυτού του συνδυασμού προσδίδεται από τις συσκευές τηλεπικοινωνίας (ακουστική μονάδα και κάρτα τηλεπικοινωνίας).